Swaar donderbuie voorspelArgieffoto bloot ter illustrasie. (Foto: Unsplash) Swaar donderbuie word Sondagaand in dele van Gauteng, Mpumalanga en Limpopo verwag. Die Suid-Afrikaanse Weerdiens (SAWD) sê ŉ hoë rif tesame met enkele bolugversteurings sal waarskynlik tot donderstorms later vandag in onder meer Pretoria, Johannesburg en Ekhurhuleni lei. “Donderstorms sal na verwagting in die namiddag begin ontwikkel, maar die kans op donderstorms is veral goed vanaand. Sommige van hierdie storms kan swaar reënbuie en rukwinde veroorsaak,” sê die weerdiens. ŉ Geel vlak 2- waarskuwing vir donderstorms geld vanaf 15:00 in Gauteng. Yellow level 2 warning for thunderstorms- tomorrow 29 January 2023 – Gauteng pic.twitter.com/lSf5Ix32Bv — SA Weather Service (@SAWeatherServic) January 28, 2023 Swaar donderstorms sal ook in die vroegmiddag op die Hoëveld en die platorand van Mpumalanga én die sentrale en westelike dele van Limpopo ontwikkel, waarsku die weerdiens in ŉ afsonderlike geel vlak 2- waarskuwing. “Die atmosfeer sal ná ŉ droë en warm paar weke Sondag onstabiel raak… en van hierdie storms kan swaar reënbuie (25 tot 50 mm) en rukwinde veroorsaak,” lui dié waarskuwing. Yellow level 2 warning for thunderstorms – 29 January 2023 – Mpumalanga pic.twitter.com/nSmIHvImHK — SA Weather Service (@SAWeatherServic) January 28, 2023 Yellow level 2 warning for thunderstorms – 29 January 2023 – Limpopo pic.twitter.com/mi8wPGwFuw — SA Weather Service (@SAWeatherServic) January 28, 2023 Die weerdiens waarsku dat die verwagte donderbuie swak sig, verkeersvertragings en oorstromings in informele nedersettings en laagliggende gebiede tot gevolg kan hê.